b'\n_START_ARTICLE_\nFour Corners\n_START_SECTION_\nGeografie\n_START_PARAGRAPH_\nZona Four Corners este definit\xc4\x83 ca un cerc aflat \xc3\xaen jurul monumentului Four Corners Monument, care se g\xc4\x83se\xc8\x99te la coordonatele 36\xc2\xb059\xe2\x80\xb256,31532\xe2\x80\xb3N 109\xc2\xb002\xe2\x80\xb242,62019\xe2\x80\xb3V_NEWLINE_Zona este parte a Platoului Colorado de mare altitudine. Ca atare, locul este centrul unui anumit tip de climat care este specific platoului \xc8\x99i care apoi se extinde spre est \xc8\x99i spre statele americane numite statele montane. Acest climat favorizeaz\xc4\x83 z\xc4\x83pada \xc8\x99i ploile de-a lungul \xc3\xaentregii zone de mijloc a Statelor Unite._NEWLINE_Zonele protejate din regiunea celor Patru col\xc8\x9buri includ \xc8\x99i Canyon de Chelly National Monument, Hovenweep National Monument, Mesa Verde National Park \xc8\x99i Monument Valley. Lan\xc8\x9buri montane din aceast\xc4\x83 zon\xc4\x83cuprind \xc8\x99i Sleeping Ute, Abajo, Chuska.\n_START_SECTION_\nJurisdic\xc8\x9bie administrativ\xc4\x83\n_START_PARAGRAPH_\nAl\xc4\x83turi de guvernele celor patru state care se \xc3\xaent\xc3\xa2lnesc \xc3\xaen aceast\xc4\x83 zon\xc4\x83, Arizona, New Mexico, Colorado \xc8\x99i Utah, \xc8\x99i alte dou\xc4\x83 guverne tribale au jurisdic\xc8\x9bie administrativ\xc4\x83: guvernele na\xc8\x9biunilor Navajo \xc8\x99i Ute Mountain Ute Tribe. Monumentul dedicat zonei (conform The Four Corners Monument) se g\xc4\x83se\xc8\x99te tot acolo, fiind \xc3\xaengrijit de  Departamenrul de parcuri \xc8\x99i distrac\xc8\x9bii al Na\xc8\x9biunii Navajo (conform originalului, Navajo Nation Department of Parks and Recreation. Alte na\xc8\x9biuni tribale din regiunea Four Corners region includ Hopi \xc8\x99i alte triburi din familia tribal\xc4\x83 Ute. \xc3\x8en zona The Four Corners se afl\xc4\x83 \xc8\x99i capitala tribal\xc4\x83 a grupului Navajo \xc3\xaen localitatea Window Rock, statul Arizona. Re\xc8\x99edin\xc8\x9ba tribal\xc4\x83 a grupului tribal Ute Mountain (conform originalului, Ute Mountain Ute Tribal headquarters) se g\xc4\x83se\xc8\x99te \xc3\xaen localitatea Towaoc, statul Colorado.\n_START_SECTION_\nOra\xc8\x99e, localit\xc4\x83\xc8\x9bi\n_START_PARAGRAPH_\nRegiunea [The] Four Corners este mai ales rural\xc4\x83. Punctul economic cel mai important, cea mai mare localitate \xc8\x99i singura zon\xc4\x83 metropolitan\xc4\x83 a regiunii este Farmington, statul New Mexico. Localitatea cea mai apropiat\xc4\x83 de punctul propriu-zis de \xc3\xaent\xc3\xa2lnire a celor patru state men\xc8\x9bionate este Teec Nos Pos, Arizona. Alte localit\xc4\x83\xc8\x9bi din regiune includ Cortez \xc8\x99i Durango din Colorado, Monticello \xc8\x99i Blanding din Utah, Kayenta \xc8\x99i Chinle din Arizona, respectiv Shiprock, Aztec \xc8\x99i Bloomfield din New Mexico.'